เรื่องร้องเรียน: ร้องเรียนเรื่องเสียงดังจากการก่อสร้างโครงการคอนโด Groove vibes ลาดพร้าว 18 มีการใช้เสียงเกินมาตรฐาน จากผลการวิเคราะห์สิ่งแวดล้อมประจำเดือนกันยายน 2565 ที่ปิดประกาศด้านหน้าโครงการ พบว่ามีค่าเสียงที่เกินค่ามาตรฐาน โดยพบค่าเฉลี่ยอยู่ที่ 71.7 db(a) ซึ่งค่ามาตรฐานต้องไม่เกิน 70 db(a) และในปัจจุบันโครงการไม่มีแนวโน้มที่จะลดเสียงจากการก่อสร้างแต่อย่างใด บ้านเรือนรอบโครงการได้ร้องเรียนไปยังผู้จัดการโครงการ, สำนักงานเขตจตุจักร, และช่องทางร้องเรียนฟองดูว์  เนื่องจากเสียงดังจากการก่อสร้างส่งผลกระทบต่อความเป็นอยู่ของผู้อาศัยในบ้านเรือนรอบโครงการ จึงเรียนเจ้าหน้าที่ที่รับผิดชอบช่วยตรวจสอบอย่างใกล้ชิด และดูผลวิเคราะห์สิ่งแวดล้อมโดยละเอียดถี่ถ้วน รวมทั้งให้โครงการรับผิดชอบต่อการไม่ปฏิบัติตาม EIA ในครั้งนี้
การดำเนินการของเจ้าหน้าที่: เจ้าหน้าที่ฝ่ายโยธา ได้ตรวจสอบการก่อสร้างอาคารของบริษัท กรู๊ฟ คอนโด แอล 18 จำกัด พบว่าดำเนินการก่อสร้างผิดเงื่อนไข EIA จึงได้มีคำสั่งดังนี้ 1.ให้ระงับการก่อสร้าง ดัดแปลง รื้อถอน หรือเคลื่อนย้ายอาคาร (แบบ ค .3) เลขที่ กท 6503/7862 ลงวันที่ 21 พ.ย. 2565 2.คำสั่งห้ามใช้หรือเข้าไปในส่วนใด ๆ ของอาคาร หรือบริเวณที่มีการก่อสร้าง ดัดแปลง รื้อถอน หรือเคลื่อนย้ายอาคาร (แบบ ค.5) เลขที่ กท 6503/7863 ลงวันที่ 21 พ.ย. 65 3. คำสั่งให้ดำเนินการแก้ไขอาคารตรามาตรา 46 วรรคหนึ่ง (แบบ ค.10) เลขที่ กท 6503/7864 ลงวันที่ 21 พ.ย. 65
ความเห็นของผู้แจ้ง: ขอบคุณค่ะสำหรับประกาศระงับการก่อสร้างชั่วคราว แต่โครงการยังคงมีการใช้พื้นที่อาคาร และมีการทำงานในพื้นที่ทั้งที่มีคำสั่งห้ามใช้อาคารจากสำนักงานเขตจตุจักรนะคะ
พื้นที่: แขวงจอมพล เขตจตุจักร กรุงเทพมหานคร